open-index/open-wikipedia-markdown huggingface dataset:
הרייט קאני פיל

**הרייט קאני פיל** (באנגלית: **Harriet Cany Peale**; 1799-1869) הייתה ציירת נוף, דיוקן וז'אנר אמריקאיים של אמצע המאה התשע עשרה. היא נחשבת לאמנית של אסכולת נהר הדסון.

## משפחה
הרייט כריסטינה קאני נולדה בשנת 1799, בתם של צ'ארלס ומרי קאני, בפילדלפיה. היא התאלמנה מתישהו לפני 1840 ועבדה בעסקי הסחורות של משפחתה. היא למדה אצל האמן רמברנדט פיל, שנישאה לו בשנת 1840, והפכה לאשתו השנייה. הקשר שלה עם הצייר הציב אותה בתוך משפחת הציירים המפורסמת של פיל, מה שאפיל על הישגיה האישיים כאמנית בפני עצמה.

## קריירה
ממוזער|הרייט קאני פיל, בהרי הקטסקייל, 1858
הרייט קאני פיל הציגה לראשונה בשנת 1840 באקדמיה לאמנויות יפות בפנסילבניה, שם המשיכה להציג כל ימי חייה.

לה ולבעלה היה אולפן משותף בפילדלפיה.

הציור שלה מ־1848, "בגדי גבירתה" (אוסף פרטי) ספג ביקורת בגלל הבלטת יחסי הכוח בתוכו בסצנה של אישה אפרו-אמריקאית לבושה - ככל הנראה על ידי המעסיקה שלה - בבגדים ותכשיטים בורגניים. בעזרת הביגוד קאני פיל הציגה את העושר של האישה הלבנה שאוחזת בגרונה של המשרתת האפרו-אמריקנית, שתווי פניה נראים גסים יותר.

האור בתמונה מוטל על פני האשה הלבנה, מה שמדגיש עוד יותר את הצבע השחור של המשרתת.

יחדיו הן מתבוננות במראה כדי לבחון את השפעת הבגדים והתכשיטים (של דור קודם) על המשרתת.

הציור שלה, "בהרי קטסקיל" (באוסף פרטי), הייתה תמונת הנוף המרכזית של התערוכה הנודדת בשנת 2010, "זכור את הנשים: אמניות נשים מאסכולת נהר ההדסון", שאורגן על ידי האתר ההיסטורי תומאס קול.

הרייט קאני פיל נפטרה בשנת 1869.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ציירות אמריקאיות
קטגוריה:ילידות 1799
קטגוריה:אמריקאים שנולדו ב-1799
קטגוריה:נפטרות ב-1869
קטגוריה:אמריקאים שנפטרו ב-1869
עמית זיס

**עמית זיס** (נולד ב-30 בספטמבר 1999) הוא כדורסלן ישראלי המשחק בעמדת הסמול פורוורד בהפועל אילת מליגת העל.

## ביוגרפיה
### תחילת קריירה
זיס גדל ברמת השרון שם שיחק מגיל קט-סל ועד לנערים בקבוצת הכדורסל א.ס. רמת השרון.

החל מכיתה י' עבר לשחק באקדמיה לכדורסל של מכבי תל אביב בשיתוף עם תיכון חדש. עם קבוצת הנוער של המועדון תחת המאמן אורן אהרוני זכה בדאבל של גביע ואליפות בעונות 2015/16 ו-2016/17. בעונת 2015/16 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול הפועל תל אביב. בעונת 2016/17 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול מכבי ראשון לציון.

בתיכון שיחק בנבחרת בית הספר תיכון חדש, עמה זכה ב-2016/17 באליפות הראשונה של בית הספר בליגת התיכונים, לאחר ניצחון בגמר נגד תיכון שרת נתניה. בעונה 2016/2017 נבחר לחמישית העונה בליגה הבכירה בישראל לנוער ביחד עם שחר עמיר, עמית עבו ושקד ירושלמי.

הראשון שזכה בפרס השחקן המצטיין של ליגת העל לנוער ע"ש תנחום כהן-מינץ ז"ל 2016/17

### קריירה מקצוענית
עונתו הראשונה בקבוצת בוגרים הייתה בעונת 2017/18 בליגה הלאומית בקבוצת מכבי קריית גת. את עונת 2018/19 התחיל בקבוצת הפועל חיפה וכעבור חודשיים עבר לשחק בקבוצת הפועל באר שבע מליגת העל בכדורסל. בקיץ 2020 חתם לעונה שלישית בקבוצת הפועל באר שבע.

ביולי 2022 חתם לשנתיים בהפועל גלבוע גליל, בעונת 2022/23 העמיד ממוצעים של 5.7 נק' ו-3.3 ריבאונדים ב-24.2 דק', בסיום העונה ירדה הקבוצה לליגה הלאומית לאחר שסיימה במקום האחרון בטבלה.

ב-30 ביולי 2023 חתם בהפועל אילת.

### קריירה בינלאומית
זיס שיחק בכל הנבחרות הצעירות של ישראל. ב-2015 שיחק זיס בנבחרת תחת המאמן רמי הדר באליפות אירופה לנבחרות עד גיל 16 בטורניר שנערך בליטא. בטורניר קלע זיס 14.7 נקודות וקלט 8.7 ריבאונדים בממוצע למשחק. ב-2016 השתתף באליפות אירופה דרג א' לנבחרות עד גיל 18 בטורניר שנערך בטורקיה. בשנתיים הבאות המשיך להיות חלק מסגל הנבחרות אבל נעדר מטורנירי אליפות אירופה עקב פציעה.

ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.

## קישורים חיצוניים

* פרופיל השחקן, באתר איגוד הכדורסל בישראל
* פרופיל השחקן, באתר מנהלת ליגת העל בכדורסל

## הערות שוליים

קטגוריה:כדורסלנים ישראלים
קטגוריה:כדורסלני הפועל אילת
קטגוריה:כדורסלני הפועל חיפה
קטגוריה:כדורסלני הפועל גלבוע גליל
קטגוריה:כדורסלני מכבי קריית גת
קטגוריה:כדורסלני הפועל באר שבע
קטגוריה:בוגרי תיכון חדש
קטגוריה:רמת השרון: כדורסלנים
קטגוריה:ישראלים שנולדו ב-1999
אמן העם של הפדרציה הרוסית

**אמן העם של הפדרציה הרוסית** (ברוסית: **Народный артист Российской Федерации**) הוא תואר כבוד הגבוה ביותר של הפדרציה הרוסית, מוענק על הישגים יוצאי דופן בתחום אמנות התיאטרון, מוזיקה, קרקס, אסטרדה וקולנוע. כלול במערכת פרסי המדינה של הפדרציה הרוסית.

## סיבות להענקה
התואר "האמן העם של הפדרציה הרוסית" מוענק לאמנים רוסים, כוריאוגרפים, מנצחים, מחזאים, מלחינים, במאים, מנהלי מקהלות, מבצעים מוזיקליים שיצרו תמונות אומנותיות, יצירות מוזיקליות, תוכניות קונצרטים וקרקסים, תיאטרון ותפקידים קולנועיים אשר תרמו תרומה יוצאת דופן בפיתוח ושימור תרבות האמנות הרוסית, גיבוש דור צעיר של אמנים וזכו להכרה רחבה מצד הציבור והקהילה המקצועית.

תואר הכבוד "אמן העם של הפדרציה הרוסית" מוענק, ככלל, לא לפני 10 שנים אחרי קבלת תואר הכבוד "אמן הכבוד של הפדרציה הרוסית".

## הענקה
נשיא הפדרציה הרוסית מוציא צו על הענקת תואר הכבוד "אמן העם של הפדרציה הרוסית" אחת לשנה ערב חגיגת יום עובד התרבות (25 במרץ).

משנת 1992 ועד 2024 התואר הוענק ל-1439 אמנים. השיא היה בשנות ה-90 של המאה ה-20 כאשר בכל שנה ל-60-70 אמנים הוענק התואר.

## ראו גם
* אמן העם
* אמן העם של ברית המועצות
* אמן הכבוד של הפדרציה הרוסית

## קישורים חיצוניים

## הערות שוליים

קטגוריה:תארים
קטגוריה:רוסיה: תרבות
קנט בנסון

**מייקל קנט בנסון** (באנגלית: **Michael Kent Benson**; נולד ב-27 בדצמבר 1954) הוא כדורסלן עבר אמריקאי, אשר שיחק בליגת ה-NBA בין השנים 1977–1989, לאחר שנבחר בבחירה הראשונה של דראפט 1977. לאורך 11 עונותיו בליגה העמיד ממוצעים כוללים של 9.1 נקודות, 5.7 ריבאונדים ו-1.8 אסיסטים למשחק.

## קריירת מכללות
בנסון נולד וגדל בניו קאסל שבאינדיאנה, ובין השנים 1973–1977 למד באוניברסיטת אינדיאנה. בעונת 1975/1976 הוביל את קבוצת הכדורסל של האוניברסיטה, לצדם של סקוט מיי וקווין באקנר, לזכייתה השלישית אי פעם בטורניר אליפות המכללות. באותה עונה ניצחו ה"הוז'רס" בכל 32 משחקי הקבוצה, בהדרכת המאמן חבר היכל התהילה של הכדורסל בובי נייט. במשחק חצי הגמר קלע בנסון 16 נקודות מול UCLA, ובמשחק הגמר מול אוניברסיטת מישיגן שוב הצטיין עם 25 נקודות, מה שזיכה אותו בפרס "השחקן המצטיין של הפיינל פור" (NCAA Final Four Most Outstanding Player).

בעונתו האחרונה בליגת המכללות, 1976/1977, הוביל את קבוצתו עם ממוצעים של 19.8 נקודות ו-10.5 ריבאונדים למשחק, לצדם של ה מייק וודסון ובוץ' קרטר, אולם הקבוצה רשמה מאזן 14–13 ולא השתתפה כלל בטורניר אליפות המכללות. בסיום העונה נבחר בנסון לחמישיית העונה של ליגת המכללות (First-team All-American), בפעם השנייה ברציפות.

## קריירת משחק מקצועית
בדראפט ה-NBA 1977 נבחר בנסון בבחירה הראשונה, על ידי מילווקי באקס. כבר במשחקו הראשון ב-NBA התקוטט עם שחקן לוס אנג'לס לייקרס, כרים עבדול-ג'באר; בשל אגרוף ששלח עבדול-ג'באר לפניו של בנסון, שבר כוכב הלייקרס את ידו והושבת ממשחק במשך כחודשיים. לאורך תקופתו במילווקי הציג בנסון יכולת מאכזבת, ביחס לציפיות הגבוהות ממנו, ותרם 9.8 נקודות ו-5.9 ריבאונדים למשחק בשתיים וחצי עונותיו בקבוצה.

בפברואר 1980 הועבר בטרייד לדטרויט פיסטונס, בתמורה לסנטר הוותיק בוב לניר. בעונת  קלע שיא קריירה של 15.7 נקודות בממוצע למשחק, אולם הפיסטונס סיימו במקום האחרון באזור המזרחי, עם מאזן שלילי 21–61. בעונת  סייע לקבוצה להעפיל לחצי גמר האזור המזרחי, כמחליפו מהספסל של ביל ליימביר.

בקיץ 1986, לאחר כ-6 וחצי עונות בדטרויט, הועבר עם קלי טריפיוקה בטרייד ליוטה ג'אז, בתמורה לאדריאן דאנטלי. באוקטובר 1987 הועבר עם דל קרי בטרייד נוסף לקליבלנד קאבלירס, בתמורה לדריל דוקינס ומלווין טרפין, אך כבר לאחר שני משחקים שוחרר מהקאבלירס.

בעונת 1988/1989 עבר לשחק בקבוצת פלקנסטרו קאנטו מליגת העל האיטלקית. בעונתו היחידה בקבוצה הפסידה קאנטו בסדרת גמר גביע קוראץ', מול פרטיזן בלגרד בה שיחקו אלכסנדר ג'ורג'ביץ', סשה דנילוביץ', ולאדה דיבאץ וז'ארקו פאספלי.

## קישורים חיצוניים

## הערות שוליים

קטגוריה:אמריקאים ילידי אינדיאנה
קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת אינדיאנה
קטגוריה:בחירות דראפט של מילווקי באקס
קטגוריה:כדורסלני מילווקי באקס
קטגוריה:כדורסלני דטרויט פיסטונס
קטגוריה:כדורסלני יוטה ג'אז
קטגוריה:כדורסלני קליבלנד קאבלירס
קטגוריה:כדורסלני קאנטו
קטגוריה:אמריקאים שנולדו ב-1954
Dime

"**Dime**" (בעברית: "**תגיד לי**") הוא שיר שהוקלט על ידי הזמרת הספרדייה בת'. את השיר כתבו חסוס מריה פרז ועמיה מרטינז. זה השיר שייצג את ספרד באירוויזיון 2003, שנערך בריגה.

השיר מלווה בווידאו קליפ.

## רקע
בסוף שנת 2002 השתתפה בת' בתוכנית מציאות של שירה  - עונה 2 (OT2) ובסופה הגיעה למקום השלישי בתוכנית. בפורמט של תוכנית זאת הוחלט שעם סיומה 3 המתמודדים שזכו במקומות הראשונים, יתמודדו לייצג את ספרד באירוויזיון במסגרת התוכנית  כמו שנעשה שנה קודם לכן. בת' התמודדה מול אינואה ומנואל קרסקו. כל אחד מהמתמודדים קיבל 3 שירים בסגנונות שונים: בלדה, פופ, דאנס. בשלב הראשון, כל אחד שר את השירים שאיתו התמודד. בסוף השלב הראשון נבחר שיר לכל מתמודד שאיתו עבר לשלב השני. בשלב השני, בת' זכתה עם השיר "Dime".

## אירוויזיון
השיר היה ה-12 בסדר ההופעה בתחרות, אחרי ט.א.ט.ו. מרוסיה עם  ולפני ליאור נרקיס מישראל עם "מילים לאהבה".

בסיום ההצבעה השיר קיבל 81 נקודות והגיע למקום ה-8 מתוך 26 מדינות שהשתתפו בתחרות.

## מיקומי שיא

## גרסתה של מאיה בוסקילה

השיר בגרסתה של מאיה בוסקילה תורגם על ידי דורון מדלי, ומלווה בוידאו קליפ.

ב-1 באפריל 2025 הוציאה בוסקילה חידוש לשיר כדואט עם נועה קירל.

### מיקומי שיא

#### חידוש 2025

## גרסאות כיסוי
* מאיה בוסקילה ביצעה את השיר בגרסה המקורית במסגרת העונה השנייה של תוכנית המציאות חי ב-LA LA לנד בשנת 2012.

## קישורים חיצוניים

## הערות שוליים

קטגוריה:שירי אירוויזיון 2003
קטגוריה:סינגלים מ-2006
קטגוריה:שירי ספרד באירוויזיון
קטגוריה:שירי מאיה בוסקילה
קטגוריה:שירי נועה קירל
קטגוריה:דואטים
קטגוריה:שירים בעברית
קטגוריה:שירים בספרדית
קטגוריה:שירים שנכתבו על ידי דורון מדלי
קטגוריה:שירים שהופקו על ידי יעקב למאי
קטגוריה:שירים על כאב לב
קטגוריה:סינגלים בהוצאת NMC יונייטד אנטרטיינמנט
אוליביה אובריאן

**אוליביה גייל אובריאן** (באנגלית: **Olivia Gail O'Brien**; נולדה ב-26 בנובמבר 1999) היא זמרת-יוצרת אמריקאית. היא מוכרת בזכות שיתוף הפעולה עם נאש בסינגל "I Hate U, I Love U", שהגיע למקום העשירי במצעד בילבורד הוט 100 ולמקום השביעי במצעד הסינגלים הבריטי. בשל הצלחת הסינגל, היא הוחתמה בחברת ההקלטות איילנד רקורדס.

## ביוגרפיה
אוליביה גייל אובריאן, נולדה ב-26 בנובמבר 1999, ת'אוזנד אוקס, קליפורניה, ארצות הברית. מגיל שבע החלה אובריאן לשיר, לאחר מכן החלה ללמוד בעצמה לנגן בגיטרה ופסנתר. היא למדה בתיכון ג'סטין-סיינה בנאפה, קליפורניה.

## דיסקוגרפיה
### אלבומי אולפן
* 2019: **'

===מיני-אלבומים===
* 2017: ''[[It's Not That Deep]]''
* 2020: ''Josslyn''
* 2020: ''Hope That It Was Worth It''
* 2020: ''[[Maybe We Would Be In Love Right Now]]''
* 2021: **'
* 2024: *[[Love & Limerence]]*

### מיקסטייפ
* 2019: *It Was A Sad Fucking Summer*
* 2020: *The Results Of My Poor Judgement*
* 2022: *A Means to An End*

## קישורים חיצוניים

* 

## הערות שוליים

קטגוריה:זמרות אמריקאיות
קטגוריה:זמרים אמריקאים
קטגוריה:זמרות-יוצרות
קטגוריה:אמני איילנד רקורדס
קטגוריה:אמריקאיות שנולדו ב-1999
קטגוריה:אמריקאים שנולדו ב-1999
יחסי גאנה – דרום אפריקה

**יחסי גאנה–דרום אפריקה** הם היחסים ההיסטוריים והעכשוויים של רפובליקת גאנה ורפובליקת דרום אפריקה. שתי המדינות הן מושבות בריטיות לשעבר וחברות באיחוד האפריקני וחבר העמים הבריטי.

לאחר סיום משטר האפרטהייד בדרום אפריקה בשנת 1994 והבחירות הדמוקרטיות הראשונות בגאנה בשנת 1992, גדל המסחר בהרחבה עם כינון יחסים דו-צדדיים. בשנת 2005, המכון לדרום אפריקה לעניינים בינלאומיים דיווח כי המשקיעים בדרום אפריקה כינו את גאנה "מגדלור של תקווה" במערב אפריקה והיקף הסחר בין שתי הכלכלות הלך וגדל בהרבה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Truffle Butter

**Truffle Butter** (בעברית: **חמאת טראפל**) הוא סינגל שהוקלט על ידי הראפרית הטרינידדית ניקי מינאז', בשיתוף הראפר הקנדי דרייק והראפר האמריקאי ליל ויין. השיר יצא לאור ב-23 בינואר 2015, על ידי חברות התקליטים יאנג מאני, קאש מאני וריפבליק רקורדס, כסינגל החמישי מתוך אלבום האולפן השלישי של מינאז', *[[The Pinkprint]]*.

## רקע וכתיבה
ב-23 ביוני 2013, במהלך ריאיון עם "קפיטל אקסטרה", חשפה מינאז' כי אלבומה הבא, *[[The Pinkprint]]*, יכלול בתוכו שיתוף פעולה עם הראפר הקנדי דרייק. בספטמבר 2014 דלף לרשת שיר בשם "Whatcha Say", של דרייק יחד עם הראפרים מאלי מול וטייגה. השיר כלל את אותה ההפקה המוזיקלית של שיר זה, אך השיר מעולם לא יצא לאור. בדצמבר פרסמה מינאז' את רשימת הרצועות של אלבומה החדש, שכלל שני שירים בהם משתתפים דרייק וליל ויין, שיר זה הופיע במהדורת vskuex של האלבום באייטונס בלבד. גרסה זו יצאה לאור ב-23 בינואר 2015, יחד עם צאת הסינגל עצמו.

השיר נכתב על ידי ניקי מינאז', דרייק, ניינטין85 ומאיה ג'יין קולס, והופק על ידי ניינטין85. השיר מכיל סימפול מתוך שירה של התקליטנית מאיה ג'יין קולס , "What They Say".

## וידאו קליפ
טרם פורסם הווידאו קליפ המלא של השיר. ב-11 במרץ 2015, פרסמה מינאז' את האודיו קליפ הרשמי של השיר, אשר מציג בתוכו את מילות השיר. נכון ליוני 2020, מונה הצפיות של האודיו עומד על כ-40 מיליון.

## הצלחה
עם יציאתו, זכה השיר להצלחה רבה, תוך שהופיע לראשונה במקום ה-14 במצעד הבילבורד הוט 100. כמו כן, השיר היה מועמד לפרס גראמי לביצוע הראפ הטוב ביותר.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלים מ-2015
קטגוריה:שירי ניקי מינאז'
קטגוריה:שירי דרייק
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים על מזון ושתייה
קטגוריה:שירי זהב בממלכה המאוחדת
קטגוריה:סינגלים בהוצאת ריפבליק רקורדס
סמי בקלש

**סמי בקלש** (נולד ב-20 באוגוסט 1960) הוא מנהל ישראלי המכהן כיו"ר החברה הממשלתית לתיירות. כיהן בעבר כמנכ"ל הכנסת. הוא רואה חשבון במקצועו.

## ביוגרפיה
בקלש נולד באורוגוואי. בשנת 1969 עלה עם משפחתו לישראל, בתחילה התגוררה המשפחה בבת ים ובהמשך עברה לרעננה. ב-1978 התגייס לצה"ל לחיל ההנדסה הקרבית ולאחר מכן שירת בפלחה"ן צנחנים עד ליציאתו משירות המילואים.

עבד בתעשייה אווירית בקבוצת עתודה ניהולית "נערי ברודט". כיהן כסמנכ"ל הכספים של המועצה להסדר ההימורים בספורט, כסמנכ"ל הכספים של תשלובת הארגז בע"מ, כמנכ"ל מפעלי פרג בע"מ וכמנכ"ל קבוצת שלהב אחזקות בע"מ.

בנוסף, עבד בשורה של דירקטוריונים בחברות ובעמותות ובהן יו"ר בחברת איילון פיננסים מקבוצת איילון ביטוח, דירקטור בחברת סלקום, דירקטור בקרן השתלמות יהב רופאים, דירקטור בחברה הממשלתית חמ"ת ויו"ר דירקטוריון קלע- קרן השתלמות.

כיהן בתפקידים בגופים ציבוריים ובהם חבר מועצת הנפט במשרד האנרגיה, שימש כמנכ"ל חברה קדישא ברעננה, נציג ציבור בוועדות בבית המשפט המחוזי תל אביב ובבית משפט השלום, נציג ציבור בעיריית רעננה, וחבר ועד המנהל בעמותה למען האזרח הוותיק ברעננה.

עמד בראש חברת "בקלש ייעוץ והשקעות" העוסקת בייעוץ ובשיפור תהליכי ניהול ממשל תאגידי. נתן ייעוץ לראשי ועדים גדולים, והיה שותף בגיבוש הסכמים קיבוציים וייעץ לראשי מועצות מקומיות בניהול ותיקון תהליכים.

ב-11 במאי 2020 מונה לנציג ועד עובדי סלקום בדירקטוריון החברה, ב-16 ביוני 2020 התפטר מתפקיד זה לאחר שמונה למנכ"ל הכנסת. ביוני 2020 אושר מינויו למנכ"ל הכנסת והוא נכנס לתפקידו ב-21 ביוני. הוא סיים את תפקידו בדיוק שנה לאחר מכן לאחר שהוחלף על ידי גיל סגל.

## חיים אישיים והשכלה
בקלש מתגורר ברעננה, נשוי לסמדר ואב לשלושה.

לבקלש תואר ראשון בחשבונאות וכלכלה מאוניברסיטת תל אביב, ותואר ראשון במנהל עסקים-מימון מאוניברסיטת בר-אילן. הוא מרצה בקורס דירקטורים בנושא ניהול תקין של עמותות ובנושא שוק ההון וממשל תאגידי.

## קישורים חיצוניים

* 
* 

## הערות שוליים

קטגוריה:מנכ"לי הכנסת
קטגוריה:דירקטורים ישראלים
קטגוריה:רואי חשבון ישראלים
קטגוריה:בוגרי אוניברסיטת תל אביב
קטגוריה:ישראלים ילידי אורוגוואי
קטגוריה:עולים בשנות ה-1960
קטגוריה:רעננה: אישים
קטגוריה:חיילי חיל ההנדסה הקרבית
קטגוריה:חיילי חטיבת הצנחנים
קטגוריה:ישראלים שנולדו ב-1960
Was It Even Real?

**** (בעברית: **האם זה היה אפילו אמיתי?**) הוא אלבום הבכורה של הזמרת-יוצרת האמריקאית אוליביה אובריאן. האלבום יצא לאור ב-26 באפריל 2019 על ידי חברת התקליטים איילנד רקורדס. מתוך האלבום ארבעה סינגלים.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2019
קטגוריה:אלבומים באנגלית
קטגוריה:אלבומי חברת איילנד רקורדס
המלומד מעל דוכן הדרשות (רמברנדט)

**המלומד מעל דוכן הדרשות** או **אביה של הכלה היהודיה** (בהולנדית: **Geleerde aan een lessenaar**) הוא ציור שמן של הצייר רמברנדט ואן ריין, שהושלם בשנת 1641. היצירה מוצגת במוזיאון הטירה המלכותית בוורשה.
## היסטוריה
סטניסלאב פוניאטובסקי, מלך פולין, רכש את היצירה, יחד עם אישה צעירה במסגרת תמונה, בשנת 1777 מידי הרוזנת אליזבת הנרייט מארי גולובקין. בתחילה הוצגו הציורים בארמון זאזינקי בוורשה, אך לאחר מות המלך הם הועברו ליוזף פוניאטובסקי אשר השאיר את הציורים לאחותו, מריה תרזה פונייטובסקה. בשנת 1815 הם נקנו על ידי קז'ימייז רוזובסקי, שהעביר אותם לבתו, אשתו של אנתוני לאנקורנסקי. במהלך מלחמת העולם השנייה הוחרמו הציורים בידי הגסטפו, והוחזרו לבעליהם הטבעיים רק בשנת 1947, ואז נלקחו לטירה ליד ואדוץ ובשנת 1950 אוחסנו בכספת בנק שווייצרי. רק בשנת 1994 הם שוב הוצגו בטירה המלכותית בוורשה, בתערוכה של אוסף משפחת לאנקורונסקי. לאחר מכן, תרמה קרולינה לאנקורנסקה את שתי העבודות הללו, יחד עם מספר ציורים אחרים, למוזיאון הטירה המלכותית.

שתי היצירות נחשבו אבודות לאחר מלחמת העולם השנייה והועלו ספקות לגבי יחוסן לרמברנדט. הן לא נכללו במהדורת 1989 של פרויקט המחקר של רמברנדט. לאחר שקרולינה לאנקורנסקה תרמה אותן למוזיאון הטירה המלכותית, פרויקט המחקר של רמברנדט בחן אותן מחדש ואישר לבסוף את ייחוסן בפברואר 2006.

## תיאור היצירה
בשנת 1769 זכה ציור זה לכינוי "אבי הכלה כותב נדוניה". מאוחר יותר, כשהציור היה באוסף פוניאטובסקי, הוא נקרא "אביה של הכלה היהודיה". כותרות כאלה רומזות על קשר נושאי בין "המלומד מעל דוכן הדרשות" לאישה צעירה במסגרת תמונה. ההנחה הייתה כי ציורים אלה ציורו כזוג, מה עוד שהם ככל הנראה נוצרו באותה שנה, באותו גודל ועל אותו סוג משטח. עם זאת, התברר כי לא כך הדבר. רמברנדט צייר זוגות בהתאם לעיקרון הבא: הדיוקן הגברי משמאל ואילו הדיוקן הנשי מימין, ההפך מהציורים במוזיאון הטירה המלכותית. כמו כן, המלומד והצעירה אינם פועלים באותה סכימה: גודל הדמויות והצורה בה הם יישובים שונים זה מזה. אילו היו זוג, שניהם (ולא רק אחד מהם) היו מתוארים במסגרת מלאכותית, כפי שקרה לדיוקנאות אחרים.

המלומד מוצג כאיש זקן ומזוקן אשר יושב, מחזיק בקולמוס, ליד שולחן כתיבה ועליו כתב יד פתוח. הוא לובש מעיל פרווה כהה וכומתה שחורה רכה. לצווארו שרשרת זהב. כתב היד, שדפיו כמו נהפכו זה עתה ואור חזק מאיר דרכם, נותן אשליה של ספר החוצה את פני השטח הפיזיים של התמונה. שולחן הכתיבה של המלומד מעוטר בראש אריה מגולף ויצורי ים, וכולל ציציות אדומות המהוות ניגודיות למפה הירוקה. הציור מבוצע באופן חופשי, עם אימפסטו (ציור בשכבות עבות במיוחד של צבע) השמור בעיקר לכתב היד.

רמברנדט צייר חוקרים ופילוסופים קדומים לעיתים קרובות, אך פני המלומד חריגים בגלל פרטים מיוחדים, כמו יבלת על לחיו השמאלית והאף האדום, ששניהם מרמזים על אדם קונקרטי.

משטח הציור עשוי עץ צפצפה. שני הציורים ממוזיאון הטירה המלכותית הם בין חמישה (בסך הכל) בהם השתמש רמברנדט בעץ צפצפה. ככל הנראה, רמברנדט קנה מספר קטן של לוחות מסוג זה בין השנים 1639–1641 והתנסה בהם.

## ראו גם
* אישה צעירה במסגרת תמונה מאת רמברנדט, 1641

## קישורים חיצוניים

## הערות שוליים

קטגוריה:ציורי שמן
קטגוריה:רמברנדט: ציורים
קטגוריה:ציורים מהמאה ה-17
קטגוריה:יצירות אמנות מן הבארוק
אביגיל לורי

**אביגיל לורי** (באנגלית: **Abigail Lawrie**; נולדה ב-1 במרץ 1997) היא שחקנית סקוטית. תפקידה הראשון על המסך היה במיני-סדרה "כיסא פנוי" של ה-BBC, עיבוד לרומן באותו שם מאת ג'יי קיי רולינג.

## ביוגרפיה
אביגיל לורי נולדה וגדלה באברדין שבסקוטלנד. היא למדה כילדה במועדון דרמה מקומי. בגיל 14 עברה עם משפחתה ללונדון. שם למדה בבית הספר הרודיין, והתעניינה בתחום הדרמה. במסגרת זו שיחקה במחזות, ובין השאר הופיעה במשך שבועיים בפסטיבל אדינבורו. עוד למדה לורי באוניברסיטה הפתוחה.

ב-2015 לוהקה לורי לתפקיד קריסטל וידון, נערה בשנות העשרה, בעיבוד הטלוויזיוני של הרומן "כיסא פנוי" מאת ג'יי קיי רולינג. באותה שנה הופיעה לורי על הבמות בלונדון בתיאטרון אורנג' טרי, שם שיחקה במחזה "When We Were Women". ב-2017 גילמה את סופי לנקסטר בסרט הטלוויזיה "Murdered for Being Different", המבוסס על מקרה אמיתי של רצח סופי לנקסטר. עוד שיחקה לורי בסרט הקולנוע "האיש עם לב הברזל", ובסדרת הטלוויזיה "Tin Star". בסדרה היא מגלמת את בתו של השריף, שמתאהבת ברוצח אחיה.

## פילמוגרפיה

### קולנוע

### טלוויזיה

## תפקידים בתיאטרון
* 2015: "When We Were Women" (תיאטרון אורנג' טרי)
* 2017: "This Beautiful Future" (תיאטרון היארד)

## קישורים חיצוניים

## הערות שוליים

קטגוריה:שחקניות קולנוע וטלוויזיה סקוטיות
קטגוריה:בריטיות שנולדו ב-1997
קטגוריה:בריטים שנולדו ב-1997
The Night Is Still Young

**The Night Is Still Young** (בעברית: **הלילה עדיין צעיר**) הוא סינגל שהוקלט על ידי הראפרית הטרינידדית ניקי מינאז'. השיר יצא לאור ב-28 באפריל 2015, על ידי חברות התקליטים יאנג מאני, קאש מאני וריפבליק רקורדס, כסינגל השישי מתוך אלבום האולפן השלישי של מינאז', The Pinkprint.

## רקע וכתיבה
השיר נכתב על ידי ניקי מינאז', ד"ר לוק, סירקט, טימותי תומאס, ת'רון תומאס, אסתר דין והופק על ידי לוק ודין. מבחינה לירית, השיר הוא שיר אלקטרופופ ודאבסטפ המתאר הנאה במסיבה; הבתים בשיר מתארים בילוי שגרתי במועדון.

יחד עם צאת האלבום, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-175 מיליון השמעות.

## וידאו קליפ
הווידאו קליפ הרשמי שצולם לשיר עלה לערוץ היוטיוב של מינאז' ב-27 במאי 2015. בקליפ ניתן לראות את מינאז' רוקדת במקומות שונים יחד עם רקדני ליווי. נכון ליוני 2020, מונה הצפיות של הקליפ עומד על כ-168 מיליון צפיות. הקליפ בוים על ידי האנה לוקס דייוויס.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סירקט
קטגוריה:שירים שנכתבו על ידי ת'רון תומאס
קטגוריה:וידאו קליפים שבוימו על ידי האנה לוקס דייוויס
קטגוריה:שירים על לילות
קטגוריה:שירי אלקטרופופ
קטגוריה:סינגלים בהוצאת יאנג מאני
דווין ג'ורג'

**דווין ג'מאר ג'ורג**' (באנגלית: **Devean Jamar George**; נולד ב-29 באוגוסט 1977) הוא כדורסלן עבר אמריקאי, אשר שיחק בליגת ה-NBA בין השנים 1999–2010. לאורך 11 עונותיו בליגה זכה ב-3 אליפויות כשחקן לוס אנג'לס לייקרס (2000–2002), והעמיד ממוצעים כוללים של 5.6 נקודות ו-3.1 ריבאונדים למשחק.

## קריירת משחק
### אוניברסיטת אוגסבורג
ג'ורג' נולד במיניאפוליס שבמינסוטה, ובין השנים 1995–1999 למד באוניברסיטת אוגסבורג שבמיניאפוליס. ב-4 עונותיו בקבוצת הכדורסל של האוניברסיטה, אשר השתתפה בליגת המכללות השלישית (NCAA Division III), קלע 23.5 נקודות ואסף 9.0 ריבאונדים בממוצע למשחק.

### לוס אנג'לס לייקרס
בדראפט ה-NBA 1999 נבחר ג'ורג' בבחירה ה-23, על ידי לוס אנג'לס לייקרס. בכל 3 עונותיו הראשונות בלוס אנג'לס זכה עם הלייקרס באליפות ה-NBA; בשלבי הפלייאוף של עונות  ו- מיעט לשחק ותרם 2.3 נקודות בממוצע למשחק בלבד, ובפלייאוף  הפך לחלק אינטגרלי מרוטציית הקבוצה, וקלע 5.0 נקודות למשחק כשחקן הספסל הבולט ביותר של הלייקרס. ב-3 בנובמבר 2002 קלע שיא קריירה של 25 נקודות בניצחון קבוצתו מול פורטלנד טרייל בלייזרס. לאורך פלייאוף 2004 שימש כשחקן חמישייה קבוע, לצדם של ארבעה חברי היכל התהילה של הכדורסל לעתיד – שאקיל אוניל, קובי בראיינט, קארל מלון וגארי פייטון – וסייע לקבוצה לחזור למעמד גמר ה-NBA. בסדרת הגמר עצמה הפסידו הלייקרס מול דטרויט פיסטונס, בתוצאה 1–4.

### דאלאס מאבריקס
באוגוסט 2006, לאחר 7 עונות עם הלייקרס, חתם ג'ורג' על חוזה בדאלאס מאבריקס. בעונתו הראשונה בקבוצה רשמה דאלאס את מאזן הניצחונות הטוב בתולדותיה, 67–15, אולם הודחה מהפלייאוף כבר בסיבוב הראשון, על ידי גולדן סטייט ווריורס (2–4). בעונת  העפיל עם המאבריקס לחצי גמר האזור המערבי בפלייאוף.

### גולדן סטייט ווריורס
לקראת עונת  הועבר לטורונטו ראפטורס כחלק מטרייד משולש, במסגרתו נשלחו לטורונטו גם הידו טורקוגלו ואנטואן רייט, בעוד ג'רי סטקהאוס נשלח לממפיס גריזליס, ושון מריון, כריס האמפריז וניית'ן ג'וואי נשלחו למאבריקס. כשלושה שבועות לאחר מכן, בטרם שיחק עבור הראפטורס, הועבר ג'ורג' בטרייד נוסף לגולדן סטייט ווריורס, בתמורה למרקו בלינלי. בסיום עונתו היחידה בגולדן סטייט פרש ג'ורג' ממשחק, בגיל 32.

## קישורים חיצוניים

## הערות שוליים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מינסוטה: כדורסלנים
קטגוריה:בוגרי אוניברסיטת אאוגסבורג
קטגוריה:כדורסלני אוניברסיטאות ומכללות בארצות הברית
קטגוריה:בחירות דראפט של לוס אנג'לס לייקרס
קטגוריה:כדורסלני לוס אנג'לס לייקרס
קטגוריה:כדורסלני דאלאס מאבריקס
קטגוריה:כדורסלני גולדן סטייט ווריורס
קטגוריה:אמריקאים שנולדו ב-1977
I Hate U, I Love U

**I Hate U, I Love U** (בעברית: **אני שונאת אותך, אני אוהבת אותך**) הוא סינגל שהוקלט על ידי הראפר האמריקאי נאש, בשיתוף הזמרת האמריקאית אוליביה אובריאן. השיר יצא לאור ב-16 בפברואר 2016, על ידי חברת התקליטים אטלנטיק רקורדס, כסינגל ראשון מתוך המיני-האלבום של נאש, Us.

## רקע וכיתבה
השיר נכתב על ידי נאש, אוליביה אובריאן והופק על ידי נאש. איגוד תעשיית ההקלטות האמריקאי העניק לשיר את תואר פלטינה, על מכירות של למעלה מ-4,000,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-948 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של נאש ב-7 במרץ 2016.

נכון לאוקטובר 2022, מונה הצפיות של הקליפ עומד על כ-696 מיליון צפיות.

## מיקומי שיא

## גרסתה של אוליביה אובריאן

**Hate U Love U** (בעברית: **שונאת אותך, אוהבת אותך**) הוא סינגל שהוקלט על ידי הזמרת האמריקאית אוליביה אובריאן. השיר יצא לאור ב-9 בדצמבר 2016, על ידי חברת התקליטים איילנד רקורדס, כסינגל שלא מתוך אלבום.

### רקע וכיתבה
השיר נכתב על ידי אוליביה אובריאן והופק על ידי נאש. איגוד תעשיית ההקלטות האמריקאי העניק לשיר את תואר זהב, על מכירות של למעלה מ-500,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-201 מיליון השמעות.

### וידאו קליפ
טרם יצא הווידאו קליפ של השיר, העלתה אובריאן לערוץ היוטיוב שלה את האודיו המלא של השיר, ב-9 בדצמבר 2016.

נכון ליוני 2020, מונה הצפיות של הקליפ עומד על כ-6.2 מיליון צפיות.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:בלדות פופ
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי יהלום בצרפת
קטגוריה:סינגלים בהוצאת אטלנטיק רקורדס
יחסי גרמניה–נאורו

**יחסי גרמניה–נאורו** הם יחסי החוץ בין גרמניה לבין נאורו.

## סקירה כללית
נאורו וגרמניה נהנות מיחסים פוליטיים טובים. קשרים דיפלומטיים נשמרים על ידי שגרירות גרמניה בקנברה, אוסטרליה.

נאורו הייתה מושבה גרמנית כחלק מגינאה החדשה הגרמנית, משנת 1888 ועד מלחמת העולם הראשונה. מסמכים היסטוריים רבים מעידן זה, כגון מפות, סטטיסטיקות ומכתבים, נכתבו בגרמנית על ידי המנהלים באותה תקופה. לאור זאת, גרמניה סיפקה תמיכה בשני פרסומים בשנות ה-90 של המאה ה-20: הספר "נאורו 1888–1900", אוסף מסמכים מהתקופה הקולוניאלית; וספר על דקדוק נאורית מבוסס על הערות של המיסיונר הגרמני אלויס קייזר . בשנת 2019 תורגמה העבודה של האתנולוג הגרמני פאול המברוך  לאנגלית עם שני כרכים, ובכך הפכה אותה לזמינה לקהל רחב יותר. המברוך היה חבר במשלחת המבורג לדרום האוקיינוס השקט בשנים 1908–1910  שערכה מחקר אתנוגרפי במיקרונזיה.

גרמניה תומכת בהתפתחות כלכלית, חברתית ותרבותית בנאורו באמצעות תרומותיה המשמעותיות לתוכנית האיחוד האירופי, קרן הפיתוח האירופית. המדינה מעורבת גם בשיתוף פעולה הדוק של גרמניה בנושאי אקלים עם מדינות אזור דרום האוקיינוס השקט. גרמניה ונאורו הקימו יחד את קבוצת החברים לאקלים וביטחון באו"ם בשנת 2018 ומנהלים יחד את הקבוצה. נשיא נאורו לשעבר בארון ואקה השתתף בוועידת האקלים והביטחון בברלין ביוני 2019.

## קישורים חיצוניים

* יחסי גרמניה–נאורו באתר משרד החוץ הגרמני

קטגוריה:ערכים ללא קטגוריות פיזיות - יחסי חוץ
Throw Sum Mo

**Throw Sum Mo** הוא סינגל שהוקלט על ידי צמד ההיפ הופ האמריקאי ריי סרמרד, ביחד עם הראפרית הטרינידדית ניקי מינאז' והראפר האמריקאי יאנג ת'אג, מתוך האלבום, SremmLife. השיר יצא לאור ב-9 בדצמבר 2014, כסינגל השלישי מתוך האלבום.

השיר הגיע למקום ה-12 במצעד שירי ה-R&B\היפ הופ.

## רקע וכתיבה
השיר נכתב על ידי אקוויל בראון, סוואה לי, ניקי מינאז', יאנג ת'אג, מייק וויל מייד איט, קנת' קובי וג'רמיה והופק על ידי מייק וויל מייד איט וסאונדז. איגוד תעשיית ההקלטות האמריקאי העניק לשיר את תואר הפלטינה הכפולה, על מכירות של למעלה משני מיליון עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-170 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של ריי סרמרד ב-15 במרץ 2015, כמה חודשים לאחר צאתו של השיר כסינגל. לאורכו של הקליפ, ניתן לראות את הצמד ביחד עם ניקי מינאז' ויאנג ת'אג, כשהם במועדון לילה, רוקדים ושרים את מילות השיר.

נכון ליוני 2020, מונה הצפיות של הקליפ עומד על למעלה מ-160 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי יאנג ת'אג
קטגוריה:שירים באנגלית
קטגוריה:שירים שנכתבו על ידי מייק ויל מייד איט
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סוואה לי
קטגוריה:שירים על בוטוקס
קטגוריה:סינגלים בהוצאת אינטרסקופ רקורדס
יחסי גרמניה–המלדיביים

**יחסי גרמניה–המלדיביים** הם יחסי החוץ בין גרמניה לבין המלדיביים.

## סקירה כללית
היחסים הדיפלומטיים עם האיים המלדיביים כוננו בשנת 1966. האינטרסים של גרמניה מיוצגים על ידי שגרירותה בקולומבו, סרי לנקה. לגרמניה יש קונסוליית כבוד בבירה מאלה. רפובליקת האיים המלדיביים פתחה שגרירות בברלין בספטמבר 2016. גרמניה החלה בשלב מוקדם לסייע לאיים המלדיביים בתהליך הדמוקרטיזציה שלה. משרד החוץ הפדרלי מממן בימים אלה פרויקט ייעוץ משפטי משותף. היחסים הדו-צדדיים התגברו תחת ממשלתו של איברהים סוליה, למשל שיתוף פעולה בנושא מדיניות האקלים.

בכל שנה מבקרים כ-100,000 תיירים מגרמניה באיים המלדיביים ובכך מהווים יותר מ-7% מכל המבקרים באותה מדינה. התיירות היא המגזר הכלכלי הגדול במדינה, והיא תורמת כ-29% לתמ"ג. בשל משבר הקורונה, התיירות ספגה מכה אנושה והיא כעת בשפל מאסיבי החל ממרץ 2020.

## קישורים חיצוניים
* יחסי גרמניה–המלדיביים באתר משרד החוץ הגרמני

קטגוריה:ערכים ללא קטגוריות פיזיות - יחסי חוץ
אגם סוויפטקרנט

**אגם סוויפטקרנט** (באנגלית: **Swiftcurrent Lake**) הוא אגם באזור "מני גליישר" של הפארק הלאומי גליישר במדינת מונטנה שבארצות הברית.
## גאוגרפיה
באזור אגמים רבים, ובהם אגם שרברן שממזרח לאגם סוויפטקרנט, וממערב אגם ג'וזפין.

אורכו המרבי של האגם 1.6 קילומטרים; ורוחבו המרבי 0.8 קילומטרים.

האגם ממוקם בגובה של 1,488 מטרים מעל פני הים.

ממערב לאגם מצויים מספר הרים, המתנשאים לגובה של 910 מטרים מעל האגם; ההרים העיקריים הם הר גולד, נקודת גרינל, והר וילבר.

האגם מוזן במי קרחונים ושדות שלג, ובהם קרחון גרינל.

בשל יופיו הרב, האגם הוא אתר תיירות פופולרי, סביב האגם מסלולי הליכה רבים, ולחופו של האגם מצוי מלון מני גיישר (המהווה אתר מורשת לאומית של ארצות הברית).


קובץ:Montana - Many Glacier Hotel - 20180830221144.jpg|מבט על האגם. מלון מני גליישר בשמאל התמונה.
קובץ:Swiftcurrent Lake Glacier National Park.jpg
קובץ:Many Glacier Fire (10165049806).jpg
קובץ:Many Glacier Lodge 04.jpg|מלון מני גליישר


## קישורים חיצוניים

* אגם סוויפטקרנט באתר הסקר הגאולוגי של ארצות הברית
* מפת אזור אגם סוויפטקרנט
* מסלול ההליכה סביב אגם סוויפטקרנט באתר מחוז גליישר
* מסלול ההליכה סביב אגם סוויפטקרנט באתר alltrails
* מסלול ההליכה סביב אגם סוויפטקרנט באתר outdoorproject
* אגם סוויפטקרנט באתר hikingproject - פירוט מסלולי ההליכה באזור האגם (מידע למטיילים)
* תצלומי האגם ממסלול ההליכה שסביב האגם 
* 

## הערות שוליים

סוויפטקרנט
סוויפטקרנט
יחסי אוסטרליה–נאורו

**יחסי אוסטרליה–נאורו** הם יחסי החוץ בין אוסטרליה לנאורו. אוסטרליה ניהלה את נאורו כטריטוריה תלויה בשנים 1914–1968 ונשארה אחת השותפות העיקריות בכלכלה וסיוע לנאורו לאחר מכן. לנאורו יש קונסוליה כללית בבריסביין. אוסטרליה היא אחת משתי מדינות בלבד שיש לה שגרירות (נציבות עליונה) בנאורו. שתי המדינות חברות בחבר העמים.

## היסטוריה
במהלך מלחמת העולם הראשונה, אוסטרליה תפסה שליטה על נאורו, שטח גרמני. בריטניה, אוסטרליה וניו זילנד קיבלו מנדט של חבר הלאומים על נאורו בשנת 1920, אך האי נוהל על ידי אוסטרליה. אוסטרליה שלטה באי כטריטוריית נאמנות של האו"ם לאחר מלחמת העולם השנייה. בשנת 1968 הפכה נאורו לאומה ריבונית עצמאית.

## היחסים הדו צדדיים מאז עצמאותה של נאורו
בשנת 1989, נאורו הגישה ערעור נגד אוסטרליה לבית הדין הבין-לאומי לצדק (ICJ), בשל ההרס הסביבתי שנגרם מכריית הפוספטים בתקופה הקולוניאלית. בשנת 1993 הציעה אוסטרליה לנאורו הסדר מחוץ לבית המשפט של 2.5 מיליון דולר אוסטרלי מדי שנה במשך 20 שנה.

בשנת 2001 התחזקו היחסים הדו-צדדיים על ידי הסכם המכונה "הפתרון הפסיפי". נאורו הסכימה לארח בית מעצר לפליטים המבקשים מקלט באוסטרליה, בתמורה לסיוע כלכלי. הסכם זה הסתיים בשנת 2007, לאחר בחירתו של קווין ראד לראש ממשלת אוסטרליה, מה שהגביר את חששותיה של נאורו לגבי עתיד הכנסות האי. בשנת 2008 החלו שיחות בין אוסטרליה לנאורו בנוגע לעתיד סיוע הפיתוח הכלכלי של אוסטרליה לנאורו. שר החוץ והאוצר של נאורו, ד"ר קיארן קיי, הצהיר כי ארצו אינה רוצה חלוקות סיוע. פתרון אפשרי אחד שנבחן כעת יהיה שאוסטרליה תסייע לנאורו בהקמת "תעשיית תיקון סירות" עבור ספינות דיג אזוריות. ביולי 2008, אוסטרליה התחייבה בסכום של 17 מיליון אירו לשנת הכספים שלאחר מכן, יחד עם סיוע ל"תוכנית שמטרתה לסייע לנאורו לשרוד ללא עזרה", כך דיווחה ABC Radio Australia.

## יחסים כלכליים
בשנת 1972 קנתה ממשלת נאורו את האדמה במחיר של 19 מיליון דולר שהפכו לבית נאורו במלבורן כהשקעה בינלאומית. בשנת 2004 נאלצה ממשלת נאורו למכור את בית נאורו כדי לפרוע חובות.

אוסטרליה נותרה אחת משתי השותפות הדיפלומטיות והכלכליות העיקריות של נאורו, יחד עם הרפובליקה של סין (טאיוואן).

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סיימון ברידג'ס

**סיימון ג'וזף ברידג'ס** (באנגלית: **Simon Joseph Bridges**; נולד ב-12 באוקטובר 1976) הוא פוליטיקאי ועורך דין ניו זילנדי. הוא שימש כמנהיג המפלגה הלאומית ומנהיג האופוזיציה בשנים 2018–2020, וכיהן כחבר הפרלמנט מטעם טורנגה מאז 2008. הוא מילא מספר תפקידים בממשלת ניו זילנד, לרבות שר התחבורה (2014–2017) ושר הפיתוח הכלכלי (2016–2017). כיהן גם כממלא מקום יושב ראש הפרלמנט הניו זילנדי ממאי עד אוקטובר 2017.

ברידג'ס נבחר למנהיג המפלגה הלאומית ב-27 בפברואר 2018, אחרי שהחליף את ראש הממשלה הקודם ביל אינגליש, שהתפטר. הוא הפך לאדם הראשון ממוצא מאורי שכיהן כמנהיג מפלגה גדולה בניו זילנד.

ב-22 במאי 2020, בעקבות סקר משאל עם שלילי, התמודד ברידג'ס על הנהגת המפלגה והפסיד. הוא הוחלף על ידי טוד מולר. בשנות כהונתה הראשונה של ראש ממשלת ניו זילנד, ג'סינדה ארדרן, נודע כמנהיג האופוזיציה לממשלתה.

## קישורים חיצוניים

* 

## הערות שוליים

קטגוריה:חברי המפלגה הלאומית הניו זילנדית
קטגוריה:עורכי דין ניו זילנדים
קטגוריה:שרי ממשלת ניו זילנד
קטגוריה:בוגרי אוניברסיטת אוקלנד
קטגוריה:בוגרי בית הספר לכלכלה של לונדון
קטגוריה:ניו זילנדים שנולדו ב-1976
יחסי המלדיביים – הממלכה המאוחדת

ממוזער|הנציבות העליונה של המלדיביים בלונדון
**יחסי המלדיביים – הממלכה המאוחדת** הם יחסי החוץ בין בריטניה לבין המלדיביים.

## סקירה כללית
בשנת 1887 החלה בריטניה לשלוט באיים כפרוטקטורט בריטי, ובשנת 1965 היא העניקה להם עצמאות. מאז העצמאות האיים המלדיביים ובריטניה נהנו מיחסים קרובים, ידידותיים ומועילים הדדית. האיים המלדיביים מייחסים חשיבות רבה לקשרים עם בריטניה, ומקווים ששיתוף פעולה דו-צדדי בנושא פיתוח כלכלי, חברתי ופוליטי ילך ויתגבר. המלכה אליזבת השנייה ביקרה במלדיביים בשנת 1972.

הקשר המסחרי והאנושי החזק בין האיים המלדיביים לבריטניה נמשך עד היום. כמעט 100,000 בריטים בוחרים לנסוע למלדיביים מדי שנה על מנת לחוות את יופיים הטבעיים של אתרי המדינות ואת אתרי היוקרה שלהם. בנוסף, בשנים האחרונות התנדבו מספר מורים בריטים בבתי ספר שונים ברחבי האיים המלדיביים. בינתיים, מלדיבים רבים נוסעים לבריטניה להנאתם, ובכל עת בערך 200 מלדיבים בוחרים להתגורר בבריטניה כדי ללמוד באוניברסיטאות הנודעות בעולם של בריטניה.

בריטניה היא גם שוק חשוב למוצרי דגים טריים מהמלדיביים. בשנת 2011 7% מכלל היצוא המלדיביים, עם שווי מצטבר של 9.4 מיליון דולר, נועד לבריטניה.

ב-30 באוקטובר 2019, קרון רסלר, הנציבה העליונה הראשונה של בריטניה באיים המלדיביים, הציגה את מכתב האמנתה לנשיא איברהים מוחמד סוליך. ממשלת האיים המלדיביים מיוצגת במציבות העליונה של המלדיביים בלונדון, ואילו בריטניה מיוצגת באמצעות הנציבות העליונה במאלה.

## קישורים חיצוניים

* יחסי המלדיביים–הממלכה המאוחדת באתר משרד החוץ הבריטי

קטגוריה:ערכים ללא קטגוריות פיזיות - יחסי חוץ
All Things Go

**All Things Go** (בעברית: **כל הדברים הולכים**) הוא סינגל שיווקי שהוקלט על ידי הראפרית הטרינידדית ניקי מינאז', מתוך האלבום The Pinkprint. השיר יצא לאור ב-3 בדצמבר 2014, על ידי חברות התקליטים יאנג מאני, קאש מאני וריפבליק רקורדס, כסינגל השיווקי של האלבום.

השיר הגיע למקום ה-38 במצעד שירי ה-R&B\היפ הופ.

## רקע וכתיבה
ניקי מינאז', בוי-1דה, אסתר דין, וינילץ ואלן ריטר, והופק על ידי בוי-1דה, וינילץ וריטר. ניקי מקגלוסטר מבילבורד אמר כי השיר הוא "השיר הכי חד כתער רגשית והקתרי ביותר מהאלבום", עוד נאמר כי השיר הוא "אינדיקטור נהדר לבגרותה המוזיקלית החדשה" של מינאז'. עם השיר הופיעה מינאז' לראשונה בתוכנית המערכונים "סאטרדיי נייט לייב". השיר שימש גם כשירו הפותח של סיבוב ההופעות "The Pinkprint Tour".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות.

## הופעות
ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", "Monster", "Beez in the Trap", "Chun-Li", "Moment 4 Life", "Super Bass", "Anaconda", ו-"Super Freaky Girl". מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי אסתר דין
קטגוריה:שירים על אלימות
קטגוריה:שירים על אמהות
קטגוריה:שירים על הפלה
קטגוריה:שירים על תהילה
יחסי בהוטן – הממלכה המאוחדת

[ממוזער|משלחת בהוטנית מתארחת ב[משרד החוץ וחבר העמים]]
**יחסי בהוטן – הממלכה המאוחדת** הם יחסי החוץ בין בהוטן לבין הממלכה המאוחדת.

## סקירה כללית
במהלך המאה ה-18 שלטה בהוטן בממלכת קוץ'-ביהאר, אשר שכנה מדרום לה, החל בשנת 1722. בשנת 1774 ביקשה קוץ'-ביהאר עזרה מהודו, שהייתה אז תחת שלטון חברת הודו המזרחית הבריטית והיא עזרה לקוץ' ביהאר להניס את הכובשים הבהוטניים ולבסוף אף לתקוף את בהוטן עצמה בשנת 1774. הסכם שלום נחתם כאשר בהוטן הסכימה לחזור לגבולותיה הקודמים. למרות זאת, השלום היה מתוח והיתקלויות-גבול עם הבריטים המשיכו במהלך מאה השנים הבאות. היתקלויות אלו הובילו לבסוף למלחמת דואר על השליטה בעמקי הדואר באזור בנגל. לאחר תבוסתה של בהוטן במלחמה נחתם הסכם סינצ'ולה בינה לבין הודו הבריטית. כחלק מהפיצויים הושכרו הדוארים לממלכה המאוחדת בתמורה ל-50,000 רופיות. הסכם זה סימן את סוף העוינות בין הודו הבריטית לבהוטן.

לקראת סוף המאה ה-18 מאבקי כוח בין העמקים היריבים פארו וטרונגסה הובילו למלחמת אזרחים בממלכה. בסוף המלחמה עלה לשלטון מושל טרונגסה, אוג'ין וונגצ'וק (Ugyen Wangchuck). מבסיס כוחו במרכז בהוטן וונגצ'וק הביס את יריביו הפוליטיים ואיחד את בהוטן על אף מספר התקוממויות אזרחים שעלו נגדו.

בשנת 1907 הוכרז אוג'ין וונגצ'וק כראש בית המלוכה במדינה. ההחלטה התקבלה פה אחד על ידי אספת נזירים בודהיסטים בכירים, חברי ממשלה וראשי משפחות חשובות. הממשלה הבריטית הכירה במהרה במונרכיה החדשה ובשנת 1910 בהוטן קיבלה את ריבונות הכתר הבריטי בתמורה לחופש פוליטי בענייני הפנים. לאחר שהודו קיבלה את עצמאותה מהממלכה המאוחדת ב-15 באוגוסט 1947, ניתנה האפשרות לממלכות כמו בהוטן להצטרף להודו. בהוטן בחרה להישאר עצמאית. ב-8 באוגוסט 1949 הכירה הודו בעצמאותה של בהוטן. לאחר מכן חתמה בהוטן על הסכם עם הודו, אשר בעקבותיו החליפה המדינה החדשה את בריטניה כנותנת החסות לממלכה.

כיום מיוצגת בריטניה בבהוטן באמצעות הקונסוליה בטימפו, ואילו לבהוטן אין כל ייצוג בבריטניה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Feeling Myself

**Feeling Myself** (בעברית: **מרגישה את עצמי**) הוא שיר שהוקלט על ידי הראפרית הטרינידדית ניקי מינאז' בשיתוף זמרת האמריקאית ביונסה, מתוך אלבום האולפן השלישי שלה, The Pinkprint. השיר יצא לאור ב־18 במאי 2015, על ידי חברות התקליטים יאנג מאני, קאש מאני וריפבליק.

## הצלחה
למרות שלא יצא השיר כסינגל, הוא זכה להצלחה בינלאומית, תוך שהגיע למקום ה-12 במצעד שירי ה-R&B\היפ הופ, וה-39 במצעד הבילבורד הוט 100. כמו כן, הגיע למקום ה-64 במצעד הסינגלים הבריטי. איגוד תעשיית ההקלטות האמריקאי העניק לו את תואר הפלטינה הכפולה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-235 מיליון השמעות.

## וידאו קליפ
הווידאו קליפ הרשמי של השיר הועלה לרשת הזרמת המדיה של ביונסה ובעלה ג'יי זי, טיידל.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי היט-בוי
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי ביונסה
קטגוריה:שירים שהופקו על ידי היט-בוי
קטגוריה:שירים על מיניות
יחסי איטליה – קוריאה הדרומית

**יחסי איטליה–קוריאה הדרומית** הם יחסי החוץ בין איטליה לקוריאה הדרומית.

## סקירה כללית
שתי המדינות כוננו יחסים דיפלומטיים ב-26 ביוני 1884.

איטליה סיפקה סיוע רפואי ומתקנים לכוחות האו"ם במהלך מלחמת קוריאה. מעמדו הנוכחי של ההסכם עם הרפובליקה של קוריאה הוא חילופי מזכר בנושא ההגנה על זכויות הפטנטים והסימנים המסחריים במרץ 1961, הסכם הסחר והתרבות במרץ 1965, הסכם על פטור מוויזות בשנת 1975, והסכם שיתוף הפעולה הכלכלי במאי 1982. לאחר מכן, הסכם שיתוף הפעולה המדעי והטכנולוגי בפברואר 1984, הסכם קידום ההשקעות והגנה הדדית בינואר 1989, הסכם כפל מיסוי והעלמת מיסים, הסכם שיתוף הפעולה בתיירות במרץ 2000, והסכם שיתוף הפעולה עם קוריאה הדרומית בביטוח לאומי במרץ 2005.

## יחסי סחר
הסחר בין שתי המדינות, על פי נתוני 2006:
* מקוריאה לאיטליה: 4,300,000,000 $ (מכשירי תקשורת אלחוטית, רכב, אוניות)
* מאיטליה לקוריאה: 2,900,000,000 דולר (בגדים, חלקי רכב, מוצרים כימיים)

## נציגויות דיפלומטיות
* איטליה מחזיקה בקוריאה הדרומית שגרירות בסיאול ו-2 קונסוליות ב פוסאן ודאיגו.
* קוריאה הדרומית מחזיקה באיטליה שגרירות ברומא ו-5 קונסוליות בפירנצה, ג'נובה, מילאנו, נאפולי ופלרמו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ג'פרי אפשטיין: עושר מחריד

**ג'פרי אפשטיין: עושר מחריד** (באנגלית: **Jeffrey Epstein: Filthy Rich**) היא מיני סדרה דוקומנטרית בת ארבעה פרקים שעלתה בנטפליקס בשנת 2020 בבימויה של ליסה ברייאנט שבה מעידות נשים אשר נפגעו מעבריין המין ג'פרי אפשטיין.

הסדרה עוסקת גם בהיבטים של קשרי הון-שלטון, כסף וכוח ומתארת כיצד ניצל אפשטיין את כוחו והונו כדי לבצע את עבירות המין המיוחסות לו.

## רקע
אפשטיין היה חברם של פוליטיקאים מפורסמים ובהם דונלד טראמפ, ביל והילרי קלינטון, אלן דרשוביץ ואהוד ברק.

אפשטיין הורשע ב-2008 בשידול נערה בת 17 לזנות, עבירה עליה ריצה 13 חודשים ב"מעצר בתנאי שחרור לעבודה" כחלק מעסקת טיעון, שבה איתרו גורמים רשמיים פדרליים 36 קורבנות, ובשל פרטים אלו ספגה העסקה בקורת כמקלה.

נעצר ב-6 ביולי 2019, בהאשמות פדרליות על סחר בקטינים למטרות מין בפלורידה ובניו יורק. בנוסף הוא הואשם בנתינת שוחד בסך 350 אלף דולרים, במטרה להדיח עדים להימנע מלהעיד נגדו בפרשת הסחר בקטינים למטרות מין.

ב-10 באוגוסט 2019 התאבד אפשטיין בבית המעצר העירוני שבמנהטן, ניו יורק.

## פרקים
הפרק הראשון בסדרה נקרא: "שטחי ציד" ובו מופיעות עדויותיהן של הנפגעות המעידות כיצד אפשטיין ניצל אותן. בנוסף הן מתארות את הדפוס החוזר של ניצול מיני שביצע אפשטיין מאחוזתו שבליטל סנט ג'יימס.

הפרק השני "בעקבות הכסף" מתאר כיצד צבר אפשרטיין את הונו באמצעות ניהול נכסיו של המיליארדר לזלי וקסנר. לאחר מכן מתוארות הכמות עצומה של הראיות שאוספת המשטרה נגד אפשטיין. בתגובה אפשטיין יוצא למתקפה אגרסיבית על המשטרה.

הפרק השלישי "האי" בפרק מוצגת עסקת הטיעון אותה סגר אפשטיין בשנת 2008, עסקת הטיעון מתוארת כמקילה באופן חסר תקדים. למול תיאורי הזוועה של הנפגעות. אחת מהן מתארת את שעברה באי הפרטי שלו.

הפרק הרביעי "מוצאות את קולן" לאחר שנעצר אפשטיין בשנית בשנת 2019 והואשם בסחר בקטינות, שהה אפשטיין זמן קצר בלבד במעצר. אולם המתלוננות מגיעות לבית המשפט ומשמיעות את קולן.

כשליסה בראיינט מפיקת הסדרה ראיינה את קרבנותיו של אפשטיין הוא היה עדיין בחיים, ולפני מעצרו. משך תשעה חודשים לפני מעצרו של אפשטיין בוצע התחקיר בסודיות לצורך הפקת הסדרה.

## ביקורות
"ג'פרי אפשטיין: עושר מחריד" זכתה באתר Rotten Tomatoes לציון של 79% בהתבססות על 33 ביקורות. באתר Metacritic הסדרה קיבלה ציון ממוצע משוקלל של 61 מתוך 100, מבוסס על 13 מבקרים.

## קישורים חיצוניים

## הערות שוליים

קטגוריה:סדרות טלוויזיה תיעודיות של נטפליקס
קטגוריה:ג'פרי אפשטיין
קטגוריה:סדרות משטרה ופשע
קטגוריה:קשרי הון-שלטון
קטגוריה:סדרות טלוויזיה אמריקאיות שעלו לשידור בשנת 2020
נווה גרנות

**נווה גרנות** היא שכונה בירושלים, הממוקמת בסמוך למוזיאון ישראל, לגבעת רם ולעמק המצלבה, בין השכונות רחביה, רסקו, גבעת מרדכי ונווה שאנן.

השכונה נקראת על שמו של אברהם גרנות, פעיל ציוני מחותמי מגילת העצמאות, שכיהן כיושב ראש הקרן קיימת לישראל.

נווה גרנות נבנתה מעל שכונת ניות. בתודעה הציבורית, ההבדל בין שתי השכונות הסמוכות הוא מטושטש, וגם תושבי ירושלים נוטים לבלבל בין שתי השכונות. 

בשכונה ממוקמת מכללת מכון שכטר למדעי היהדות, שתוכננה על ידי האדריכלית עדה כרמי-מלמד.

## הערות שוליים

קטגוריה:ירושלים: שכונות
Girl on Fire (שיר)

**Girl on Fire** (בעברית: **נערה לוהטת**) הוא סינגל שהוקלט על ידי זמרת האמריקאית אלישה קיז, מתוך אלבום האולפן החמישי שלה, Girl on Fire. השיר יצא לאור ב-4 בספטמבר 2012, על ידי חברת התקליטים תקליטי RCA.

השיר הגיע למקום ה-11 במצעד הבילבורד הוט 100.

## רקע וכתיבה
השיר נכתב על ידי אלישה קיז, סאלאם רמי, בילי סקאיר וג'ף באסקר והופק על ידי אלישה קיז, סאלאם רמי וג'ף באסקר. איגוד תעשיית ההקלטות הבריטי העניק לשיר את תואר הפלטינה, על מכירות של למעלה מ-600,000 עותקים במדינה, מה שהופך אותו לאחד משיריה הנמכרים ביותר של קיז במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-250 מיליון השמעות.

## וידאו קליפ
הווידאו קליפ הרשמי של השיר פורסם לראשונה ב-BET, במהלך תוכנית הטלוויזיה "106 & Park", ב-19 באוקטובר 2012. לאורכו של הקליפ, ניתן לראות את קיז בסלון הבית שלה, תוך שמסביבה יש אש בוערת. כמו כן, ניתן לראותה כשהיא משחקת עם ילד.

נכון ליוני 2020, מונה הצפיות של הקליפ עומד על למעלה מ-300 מיליון צפיות.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אלישה קיז
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שהופקו על ידי ג'ף באסקר
קטגוריה:וידאו קליפים שבוימו על ידי סופי מולר
קטגוריה:שירים עם נושאים פמיניסטיים
קטגוריה:בלדות R&B עכשוויות
קטגוריה:סינגלים שהגיעו למקום הראשון באוסטריה
קטגוריה:סינגלים בהוצאת RCA רקורדס
The Hills

**The Hills** (בעברית: **הגבעות**) הוא סינגל שהוקלט על ידי הזמר הקנדי דה ויקנד. השיר יצא לאור ב-27 במאי 2015, על ידי חברות התקליטים XO וריפבליק רקורדס, כסינגל השני מתוך אלבום האולפן השני שלו, *[[Beauty Behind the Madness]]*.

## רקע וכתיבה
השיר נכתב על ידי דה ויקנד, בלי, מאנו ואילנג'לו, והופק על ידי מאנו ואילנג'לו. המפיק אילנג'לו הצהיר כי "אני מאוד אופטימי וחיובי בכל האנרגיה בשיר. לכן מבחינתי, ההצלחה של אייבל עכשיו היא מה שדמיינתי שתמיד היה צריך להיות. 'The Hills' הייתה הזדמנות עבורנו לחזור לדה ויקנד הקלאסי, המקורי, דה ויקנד של המיקסייפים הראשונים שלו שאותם הפקתי במלואם, ואז הבאתי את זה לקונטקסט חדש, עם סידור פופי ואקורדים בקצב מהיר יותר." כמו כן, דה ויקנד הצהיר כי הקליט סך של 67 גרסאות של השיר.

בסמוך לצאתו כסינגל, עלה השיר לרשת הזרמת המדיה ספוטיפיי, תוך שהצליח לצבור שם למעלה ממילארד השמעות.

## הערכה ביקורתית

#### רשימות סוף שנה
"The Hills" נכלל במספר רשימות סוף שנה של השירים הטובים ביותר של 2015.

## וידאו קליפ
הווידאו קליפ הנלווה שצולם עבור השיר הועלה לערוץ היוטיוב של דה ויקנד ב-27 במאי 2015, בסמוך לצאתו של הסינגל עצמו. נכון ליוני 2020, מונה הצפיות של הקליפ עומד על למעלה ממיליארד צפיות.

## רמיקסים
ב-10 באוקטובר 2015, פרסם דה ויקנד שני רמיקסים לשיר, אחד בשיתוף הראפר האמריקאי אמינם, ואחד בשיתוף הראפרית הטרינידדית ניקי מינאז'.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דה ויקנד
קטגוריה:שירי ניקי מינאז'
קטגוריה:שירי אמינם
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירי R&B
קטגוריה:שירי מוזיקה אלקטרונית
קטגוריה:שירי מוזיקת טראפ
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי יהלום בארצות הברית
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת ריפבליק רקורדס
5 Star

***' (ב[[עברית]]: '''5 כוכבים''') הוא [[סינגל]] שהוקלט על ה[[ראפר]] ה[[אמריקאי]] [[יו גוטי]], מתוך האלבום, Live from the Kitchen. השיר יצא לאור ב-[[20 במאי]] [[2009]], כסינגל מתוך האלבום, על ידי [[חברת תקליטים|חברות התקליטים]] פולו גראונד מיוזיק ו[[ג'יי רקורדס]].

השיר הגיע למקום ה-19 ב[[מצעד שירי ה-R&B\היפ הופ]].

== רקע וכתיבה ==
השיר נכתב על ידי [[יו גוטי]] לבדו והופק על ידי הוט רוד. ב-4 במאי 2016, שבע שנים לאחר צאתו המקורית, העניק [[איגוד תעשיית ההקלטות האמריקאי]] לשיר את תואר הזהב, על מכירות של למעלה מ-500,000 עותקים במדינה.

השיר זכה לקידום רב ב-[[MTV]], MTV2 וב-BET, תוך שהושמע ברדיו פעמים רבות. בשבוע בכורתו, הגיע השיר למקום ה-79 במצעד ה[[בילבורד הוט 100]].

== רמיקס ==

***' (בעברית: **חמישה כוכבים רמיקס**) כמה חודשים לאחר צאתו המקורית של השיר, הוציאה יו גוטי גרסת נוספת שלו, שיצאה על ידי חברות התקליטים פולו גראונד מיוזיק וג'יי רקורדס כסינגל שיווקי מתוך האלבום, Live from the Kitchen. בגרסה המחודשת התארחו גוצ'י מיין, טרינה וניקי מינאז'.

גרסת הרמיקס המחודשת של השיר, נכללה באלבום Live from the Kitchen, כרצועה ה-11 בו.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
Freaks

**Freaks** (בעברית: **פריקים** או **מִפלֶצֶות**) הוא סינגל שהוקלט על ידי הראפר האמריקאי פרנץ' מונטנה, ביחד עם הראפרית הטרינידדית ניקי מינאז', מתוך האלבום, Excuse My French. השיר יצא לאור ב-14 בפברואר 2013, כסינגל השני מתוך האלבום.

השיר הגיע למקום ה-78 במצעד הבילבורד הוט 100.

## רקע וכתיבה
השיר נכתב על ידי פרנץ' מונטנה, ניקי מינאז', ריקו לאב, ארל הוד, אריק גאודי השלישי, דאגלס ל. דייוויס, קוואמי ריילי, אברטון בונר, סלי דונבר, ג'ון כריסטופר טיילור ולויד אוליבר וויליס והופק על ידי ריקו לאב וארל & אי. השיר מכיל בתוכו את סוגת ההיפ הופ והדאנסהול.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של פרנץ' מונטנה ב-7 במרץ 2013, כמה שבועות לאחר צאתו של השיר כסינגל. נכון ליוני 2020, מונה הצפיות של הקליפ עומד על למעלה מ-44 מיליון צפיות. בנוסף לקליפ, עלה קליפ מילים של השיר שצבר למעלה מ-1.3 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פרנץ' מונטנה
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי פרנץ' מונטנה
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת באד בוי רקורדס
Rock Me

"**Rock Me**" היה השיר הזוכה באירוויזיון 1989. השיר בוצע על ידי להקת הפופ היוגוסלבית ריווה, וייצג את יוגוסלביה בתחרות האירוויזיון לשנת 1989. זוהי הייתה הזכייה הראשונה והיחידה של יוגוסלביה בתחרות. השיר הושר בשפה הסרבו-קרואטית, אך הסולנית, אמיליה קוקיץ' שרה אותו באנגלית בהופעת הזכייה של השיר. קוקיץ' המשיכה להופיע לבדה במופעים שונים, אך לא זכתה להצלחה משמעותית לאחר הניצחון בשנת 1989.

זכיית השיר העלתה את המודעות הבינלאומית לרוק יוגוסלבי וקרואטי.

## הערות שוליים

קטגוריה:שירי יוגוסלביה באירוויזיון
קטגוריה:שירי אירוויזיון 1989
קטגוריה:שירים שזכו באירוויזיון